
Municipiul Timişoara





   PRIMAR
SERVICIUL DEZVOLTARE LOCALĂ                     
INTEGRARE EUROPEANĂ  


Dr. ing. Gheorghe CIUHANDU        Nr. SC 2007 – 
REFERAT

privind aprobarea efectuării cheltuielilor în valoare de 34.000 RON

în vederea participării Consiliului Local al Municipiului Timişoara

la organizarea unui eveniment dedicat Municipiului Timişoara,

la Karlsruhe, în perioada 9 - 11 mai 2007,  cu ocazia împlinirii a 15 ani de parteneriat între Timişoara şi Kalrsruhe

Primăria Municipiului Timişoara a organizat împreună cu Misiunea României de pe lângă Uniunea Europeană în perioada 7 – 11 noiembrie 2005 expoziţia “The Art of Living in a European City – Timişoara, a Hub of Development, a Melting Pot of Cultures”- eveniment  cultural cu tematica similară, desfăşurat la Bruxelles, în cadrul Parlamentului European. Acest eveniment s-a bucurat de un real succes în rândul publicului prezent în număr mare, aducând astfel un plus de imagine României în general şi Timişoarei multiculturale în special. 


Replicarea acestui eveniment cultural, în alte mari capitale europene va avea un efect multiplicator pozitiv asupra imaginii Timişoarei, şi a României în lume, va constitui o posibilitate de promovare, cu orice ocazie, a valorilor româneşti, cu impact asupra relaţiilor externe ale României în contextul aderării ţării noastre la Uniunea Europeană

De asemenea, Institutul Cultural Central European a lansat Municipiului Timişoara invitaţia de a realiza expoziţia “The Art of Living in a European City – Timişoara, a Hub of Development, a Melting Pot of Cultures” la Budapesta, Ungaria, în perioada 18 octombrie 2006 – 3 noiembrie 2006.

În luna decembrie a anului trecut, domnului Primar Dr. Ing. Gheorghe Ciuhandu i s-a lansat invitaţia de a participa la jubileul care marchează 15 ani de parteneriat între oraşele Timişoara şi Karlsruhe, ocazie cu care s-a considerat deosebit de oportună de către municipalitatea parteneră germană o prezentare vie a Timişoarei. 

Evenimentul propus va implica organizarea unei serii de evenimente menite să promoveze imaginea oraşului nostru şi implicit imaginea ţării de provenienţă (expoziţii de fotografii sau diverse obiecte relevante, concerte, organizarea unor prezentări etc.).


Realizarea unui asemenea eveniment creează posibilitatea afirmării potenţialului multicultural şi turistic al oraşului şi al zonei Timişoara, precum şi posibilitatea prezentării oportunităţilor de investiţii în zona Banatului, contribuind implicit la mărirea orizonturilor de dezvoltare economică a oraşului Timişoara. 


De asemenea, evenimentul menţionat creează un cadru favorabil pentru consolidarea legăturilor dintre cetăţenii, organizaţiile şi autorităţile române, pe de-o parte, şi actorii europeni din Germania, Karlsruhe, pe de altă parte, având în vedere că în aceeaşi perioadă se va desfăşura la Karlsruhe o mare conferinţă internaţională cu tema „WertUrteile – Judging Values“ la care au fost invitate să participe personalităţi marcante din contextul european. 
Considerăm că reluarea acestui eveniment cultural, programat odată cu aniversarea a 15 ani de parteneriat între Timişoara şi Karlsruhe şi odată cu desfăşurarea conferinţei „WertUrteile – Judging Values”, ar fi oportună şi ar amplifica mesajul transmis prin tematica expoziţiei, contribuind la mediatizarea ţării şi oraşului nostru printre participanţi. 
Participarea la evenimentul amintit ar crea un cadru favorabil pentru afirmarea potenţialului multicultural şi turistic al oraşului şi al zonei Timişoara. 

Totodată, un asemenea eveniment ar crea posibilitatea prezentării oportunităţilor de investiţii în zona Banatului, contribuind implicit la mărirea orizonturilor de dezvoltare economică a oraşului Timişoara. 

Având în vedere cele mai sus menţionate, vă solicităm aprobarea efectuării cheltuielilor necesare organizării evenimentului dedicat oraşului Timişoara, la sediul Primăriei Karlsruhe – Germania. 

